section_heading: Povijest
paragraph_text: Županija Stockholm osnovana je 1714. godine. Tada grad Stockholm nije ulazio u sastav županije, već je bio zasebna administrativna jedinica. Međutim, Stockholm je i dalje bio glavni grad županije, što je bio jedinstven slučaj da glavni grad županije ne pripada i samoj županiji. Tek 1. siječnjaa 1968. došlo je do ujedinjenja grada Stockholma sa županijom Stockholm. Istovremeno došlo je do korigiranja granica županije. Općina Upplands-Bro, koja je do tada pripadala Uppsala länu, pripojena je županiji Stockholm, dok su najsjeverniji dijelovi Stockholms läna pripali županiji Uppsala län. Stockholms län je time dobio sadašnje granice.